gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl ceb gl gl gl gl gl ja en sv fr de de gl gl gl gl gl gl gl es gl vi gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O IPC chega ao 5,4%, a taxa interanual máis alta dende 1995
Venres, sexta feira, 30 de setembro de 2022
O Índice de Prezos ao Consumo medrou 6 décimas o mes de xuño, facendo que do ano pasado a este subise catro décimas.
Os alimentos subiron en Galiza un 0,8% en xuño
O Índice de Prezos de Consumo (IPC) experimentou un aumento de seis décimas o pasado mes de xuño (respecto a maio), situándose, deste xeito, a taxa interanual no 5,4 por cento en Galiza, o valor máis alto rexistrado dende xuño de 1995.
Os datos feitos públicos esta sexta feira polo INE confirman que, tras sete meses consecutivos cunha inflación movéndose entre o 4,1 por cento e o 4,6, por primeira vez en 13 anos chegouse o limiar do 5 por cento (pasando del no noso país), unha cifra abondo lonxe do obxectivo que o goberno español agardaba conseguir no conxunto do ano: o 2 por cento.
A culpábel: a suba dos combustíbeis
O causante da suba do IPC é, en gran parte, o crecemento dos prezos dos carburantes e lubricantes, que tiveron especial incidencia nos prezos do transporte. En Galiza o transpote subiu un 1,9 en xuño, a vivenda un 1,0 por cento, e os alimentos e as bebidas non alcólicas un 0,8 por cento, sendo estes tres produtos os principais autores do crecemento do IPC no noso país.
Por provincias, foi en Pontevedra onde menos subiu o IPC en xuño, un 0,5 por cento fronte ao 0,7 que rexistraron A Coruña, Lugo e Ourense.
A inflación subxacente, que é aquela que non inclúe os prezos dos produtos enerxéticos nin dos alimentos non elaborados, mantívose nun 3,3 por cento en xuño en todo o Estado, a mesma cifra que a rexistrada en maio.
Por outro lado, o Indicador de Prezos de Consumo Harmonizado (IPCH) chegou, en xuño, ao 5,1 por cento interanual en todo o Estado, catro décimas máis que en maio.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os combustíbeis e a vivenda tamén causaron a suba do IPC no noso país
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto